open-index/open-wikipedia-markdown huggingface dataset:
רכס לואיס (הרי הרוקי)

[שמאל|ממוזער|220px|[פסגת טריפל דיווייד]]
**רכס לואיס** (באנגלית: **Lewis Range**) הוא רכס הרים המהווה חלק מהרי הרוקי בצפון מדינת מונטנה שבארצות הברית, ובקצה הדרומי של פרובינציית אלברטה שבקנדה.

## גאוגרפיה
הרכס ממוקם בשטח הפארק הלאומי אגמי ווטרטון שבאלברטה, וכן בשטח הפארק הלאומי גליישר שבמדינת מונטנה, וכן בשטח מתחם אזורי הפרא בוב מרשל, שבשטח היער הלאומי פלטהד והיער הלאומי לואיס וקלארק שניהם במדינת מונטנה.

גובה הפסגה הגבוהה ביותר ברכס (בהר קליבלנד) - 3,190 מטרים מעל פני הים (פסגה זו היא הגבוהה בהרי הפארק הלאומי גליישר).

חלק ניכר מההרים הצפוניים של הרכס מהווים חלק מקו פרשת המים של אמריקה.

שטחו של הרכס 9,961 קילומטרים רבועים; מהם 27% בשטח פרובינציית אלברטה ו-73% בשטח מדינת מונטנה.

אורכו של הרכס 127 קילומטרים (בכיוון צפון - דרום).

רוחבו של הרכס 130 קילומטרים (בכיוון מזרח - מערב).

בשטח הרכס 496 הרים, ו-450 קרחונים.

פסגות גובהות נוספות ברכס, המהוות אף הן חלק מקו פרשת המים, כוללות את: הר סטימסון (שגובהו 3,091 מטרים מעל פני הים), הר ג'קסון (שגובהו 3,064 מטרים מעל פני הים), הר סייה (שגובהו 3,052 מטרים מעל פני הים), הר ההולכים-אל-השמש (שגובהו 2,939 מטרים מעל פני הים), והר מריט (שגובהו 3,047 מטרים מעל פני הים).

בשטח מתחם אזורי הפרא בוב מרשל, מצוי מצוק "החומה הסינית הגדולה" - מצוק המתנשא לגובה של 304 מטרים מעל סביבתו, ואורכו 64 קילומטרים; מצוק זה חוצה את הפארק הלאומי גליישר ממזרח למערב. את המצוק חוצים שני מעברי הרים - מעבר מריאס, ומעבר לוגן.

בשטח הרכס מצויה פסגת טריפל דיווייד (Triple Divide Peak) - הנקודה שבה נפגשים שניים מקווי פרשות המים הראשיים של אמריקה הצפונית, קו פרשת המים של אמריקה וקו פרשת המים הלאורנטינית. הנחלים המתחילים מנקודה זו מגיעים לאוקיינוס השקט, או לאוקיינוס האטלנטי דרך מפרץ מקסיקו, או לאוקיינוס הקרח הצפוני דרך מפרץ הדסון. גאולוגים, מטאורולוגים, אוקיינוגרפים וגאוגרפים רבים מתייחסים לנקודה זו כפסגת ההידרולוגיה של אמריקה הצפונית. זה אינו המקום היחיד על פני כדור הארץ שבו נפגשים שני קווי פרשות מים של אוקיינוסים, כלומר שהנחלים מאזור נקודתי אחד זורמים לשלושה אוקיינוסים שונים. מעמד זה של פסגת טריפל דיווייד הוא הסיבה העיקרית מאחורי הכתרת פארק השלום הבינלאומי ווטרטון-גליישר כ"נזר היבשת" ("Crown of the Continent") של אמריקה הצפונית.

## קישורים חיצוניים

* 
* רכס לואיס באתר (תצלומי הרכס, מידע גאוגרפי ומידע גאולוגי)
* רכס לואיס באתר peakbagger

## הערות שוליים

*
לואיס
לואיס
לואיס
לואיס
לואיס
לואיס
Kid A Mnesia

***Kid A Mnesia*** הוא הוצאה מחודשת של האלבומים *[[Kid A]]* (2000) ו-*[[Amnesiac]],* האלבום העוקב (2001) של להקת הרוק האנגלית רדיוהד. הוא כולל גם אלבום שלישי, ***Kid Amnesiae***, הכולל חומר שטרם יצא *לאור* מהסשנים של ההקלטות של *Kid A* ו-Amnesiac. הוא יצא לאור ב-5 בנובמבר 2021 על ידי XL Recordings. האלבום קודם באמצעות הפצת סינגל בשם "**If You Say the Word**" וסינגל נוסף בשם "**Follow Me Around**".

## רקע
רדיוהד הקליטו את *[[Kid A]]* ו-*[[Amnesiac]]* במקביל בשנים 1999 ו-2000 באולפנים בפריז, קופנהגן, גלאסטר ואוקספורד. רדיוהד שקלו להוציא את היצירות שלהם כאלבום כפול, אך הרגישו שהחומר צפוף מדי. האלבומים חילקו מעריצים ומבקרים, אך בהמשך זכו לשבחים רבים. בסוף העשור, הרולינג סטון, פיצ'פורק והטיימס דירגו את *Kid A* בתור האלבום הטוב ביותר של שנות האלפיים, וב-2020, *הרולינג סטון* דירג אותו במקום ה-20 ברשימת "500 האלבומים הגדולים בכל הזמנים".

## ''Kid Amnesiae''
*Kid A Mnesia* כולל דיסק שלישי, *Kid Amnesiae*, הכולל חומר שטרם פורסם מהסשנים של ההקלטות של *Kid A* ו-*Amnesiac*.

"עקוב אחריי" הופיע לראשונה בסרט התיעודי מ-1998 *Meeting People Is Easy.* על פי *ה[[רולינג סטון]],* זהו אחד אחד השירים היותר אפלים של הזמר תום יורק, עם מילים על "דמויות מוצללות שאורבות בפינות". יורק והגיטריסט ג'וני גרינווד ביצעו גרסה מאורגנת מחדש בשנת 2017. הגיטריסט אד או'בראיין כינה את "If You Say the Word" בשם "שיר בסי מינור" ביומנים מקוונים במהלך הסשנים של ההקלטות.

## קידום והוצאה לאור
ב-1 באפריל 2021 הצטרפה רדיוהד לפלטפורמת המדיה החברתית טיקטוק והחלה לפרסם סרטונים קצרים המציגים את דמותם Chieftan Mews. במשך מספר חודשים הם פרסמו 30 סרטונים. בתחילת ספטמבר פרסמו רדיוהד סרטון קומי בו דנו יורק ואמן השער של רדיוהד, סטנלי דונווד, במעורבות הולכת ופוחתת של הערוץ.

רדיוהד הכריזה על *Kid A Mnesia* ב-7 בספטמבר 2021, והוציאה סינגל דיגיטלי, השיר "If You Say the Word". המהדורה כוללת גרסאות ויניל, תקליטורים, קלטות וגרסאות דיגיטליות, כמו גם הוצאת שני ספרי אמנות מאת יורק ודונווד המפרטים את תהליך היצירה של מפגשי ההקלטות *Kid A* ו-*Amnesiac.*

ב-9 בספטמבר, "*Kid A Mnesia Exhibition"*, חוויה אינטראקטיבית שנוצרה בשיתוף עם אפיק גיימס, הוכרזה לפלייסטיישן 5, MacOS ו-"Microsoft Windows" להורדה בנובמבר.

## רשימת השמעה

## קישורים חיצוניים

## הערות שוליים

קטגוריה:אלבומי הוצאה מחודשת
קטגוריה:אלבומי רדיוהד
קטגוריה:אלבומי אוסף באנגלית
I Wanna Be Loved

"**I Wanna Be Loved**" (בעברית: "**אני רוצה להיות נאהב**") הוא סטנדרט ג'אז שנכתב על ידי אדוארד היימן, לצד לחן משל ג'וני גרין ובילי רוז. השיר יצא לאור בשנת 1933.

## גרסאות כיסוי
* בשנת 1950 הקליטו האחיות אנדרוז גרסת כיסוי לשיר. גרסה זו הגיעה למקום הראשון בבילבורד הוט 100 האמריקני.
* בשנת 1952 הקליט הזמר האמריקאי טוני בנט את השיר, שנכלל כרצועה השנייה של אלבום הבכורה שלו, *[[Because of You (אלבום של טוני בנט)|Because of You]]*.
* בשנת 1962, "I Wanna Be Loved" נכלל באלבומם המשותף של דיינה וושינגטון וקווינסי ג'ונס, *Tears and Laughter*.
* גרסת כיסוי לשיר נכללה באלבום *You're My Thrill* של אליין דיים.

## קישורים חיצוניים

## הערות שוליים

קטגוריה:שירי טוני בנט
המכשפה הטובה

**המכשפה הטובה** (באנגלית: **Good Witch**) היא סדרת טלוויזיה אמריקאית שמוקרנת החל מ-28 בפברואר 2015 בערוץ "הולמרק". עד כה שודרו 7 עונות, עשרה פרקים בכל עונה.

הסדרה זכתה להצלחה מסחרית. בשנת 2017 היא הייתה במקום השני בהיקף הצפיות במשך מספר שבועות. בשנת 2018 היא זכתה בפרס של האגודה האמריקאית למלחינים, מחברים ומוציאים לאור. החל ממרץ 2021 חמש עונות הסדרה ניתנות לצפייה בנטפליקס.

## עלילת הסדרה
### עונה ראשונה
סם רדפורד, רופא ובנו ניק, תלמיד בתיכון עברו לעיירה מידלטון וגרים בבית הסמוך ל"גריי האוס", אכסניה מפורסמת בעיר. שם גרה משפחת נייטינגייל, ובהם קאסי וגרייס. לאחר מותו של בעלה הקודם של קאסי (אירוע אשר קרה לפני הסדרה) בנה החורג מחליט להתגייס למשטרה היות שאביו היה השריף ומת בזמן פועלו כשוטר. במהלך העונה אורחים מגיעים לגריי האוס וקאסי עוזרת להם בדרכיה לפתור את הבעיות שלהם והם לומדים לקחים לחיים וגם בת דודה של קאסי, אביגיל מגיע לעיירה. בסוף העונה החנות "פעמון, ספר ונר" של קאסי עומדת להסגר היות שהאדם אשר קנה את הבניין בו החנות ממוקמת העלה את דמי השכירות, אך לבסוף הכול מסתדר החנות נשארת.

### עונה שנייה
העונה מתחילה בחג ליל כל הקדושים, יש אורח מסתורי בגריי האוס ואף אחד לא עוזר לקאסי להפוך את גריי האוס לבית רדוף לרוח המסורת אך לבסוף הכול מסתדר, כמו כל עונה באים ואורחים באים והולכים מגריי האוס. וחבר ישן של קאסי מגיע לעיירה, ולבסוף מציע לקאסי לצאת איתו למסע ארכאולוגי אך היא מסרבת. סם וקאסי מתחילים לצאת ובסוף העונה נערך פסטיבל האורות השנתי, שראשת העיר מפקידה את התכנון בידי אביגיל, אבל אביגייל מצליחה בעזרת הדרכים שלה לגרום למרטה לעשות את הכול ובכך לגרום למרטה יותר להעריך את עצמה.

### עונה שלישית
העונה השלישית מתחילה בכך שהכותבת המפורסמת של הספר "המכשפת" מגיע למידלטון ומחליטה לערוך את הכנס חשיפת הספר בגריי האוס, הספר מבוסס על סיפורי סבתא של הכותבת ועל העיירה בא היא גרה ובסוף כולם מגלים כי מידלטון זאת העייריה אשר סבתא של הסופרת סיפרה לה עליה.

בעונה החמישית קאסי מתחתנת עם סם. במהלך הסדרה תושבים נוספים של העיירה נכנסים לעלילה.

## דמויות
* **קאסי נייטינגייל** (קטרין בייל)
* **גרייס ראסל** (ביילי מדיסון)
* **סם רדפורד** (ג'יימס דנטון)
* **ניק רדפורד** (ריס מת'יו בונד)
* **אנתוני** (שיין הארט; עונה 1) – החבר הטוב ביותר של גרייס
*

## קישורים חיצוניים
* 

## הערות שוליים

קטגוריה:הולמרק: סדרות
קטגוריה:סדרות טלוויזיה אמריקאיות שעלו לשידור בשנת 2015
Don't Be Shy

"**Don't Be Shy**" (בעברית: "**אל תתבייש**") הוא שיר של הדי ג'יי ההולנדי טייסטו, שהוקלט על ידי הזמרת-יוצרת הקולומביאנית קרול ג'י. השיר יצא לאור ב-12 באוגוסט 2021, על ידי חברות התקליטים מיוזיקל פרידום ואטלנטיק רקורדס, כסינגל מתוך האלבום *[[Drive (אלבום של טייסטו)|Drive]]*.

השיר הגיע למקום השישי במצעד שירי הדאנס/אלקטרוני.

## רקע וכתיבה
השיר נכתב על ידי טייס ורווסט, קרולינה חירלדו, טימו ברונילה, ג'ונאס דייוויד קרופר ויושי ברין והופק על ידי טייסטו וטימו ברונילה. ננסי גומז מ-*EDM Tunes* כתבה כי השיר "מגיע עם אווירה מרעננת ומשמחת שיכולה להביא את הטירוף שהוא כולל לרצפת הריקודים או לכל אירוע וירטואלי".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-30 מיליון השמעות.

## וידאו קליפ
הווידאו קליפ הרשמי של השיר פורסם ב-12 באוגוסט 2021 בשידור חי ביום יציאתו כסינגל. את הקליפ ביים כריסטיאן ברסלואר, שביים את הקליפים של "The Business" (טייסטו), "Industry Baby" (ליל נאז X וג'ק הארלו) ו-"Streets" (דוג'ה קאט). בקליפ, הקומיקאי בלייק ובר מגלם שרת במוזיאון, וקרול ג'י רוקד עם קבוצת רקדנים בסצנות שונות בתוכו.

נכון ליולי 2021, מונה הצפיות של הקליפ עומד על למעלה מ-40 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי טייסטו
קטגוריה:שירי קרול ג'י
קטגוריה:שירים באנגלית
קטגוריה:שירים שנכתבו על ידי טייסטו
קטגוריה:שירים שנכתבו על ידי טימו ברונילה
קטגוריה:שירים שנכתבו על ידי קרול ג'י
קטגוריה:שירי זהב באוסטרליה
קטגוריה:סינגלים בהוצאת אטלנטיק רקורדס
הרמיניו מסנטוניו

**הרמיניו מסנטוניו** (בספרדית: **Herminio Masantonio**; 5 באוגוסט 1910 – 11 בספטמבר 1956) היה כדורגלן ארגנטינאי, ששיחק בעמדת החלוץ.

## קריירה
מסנטוניו החל את הקריירה הרשמית שלו בשנת 1931 בראשית עידן הכדורגל המקצועני הארגנטינאי. משם הפך לאחד הכובשים הטובים ביותר בהיסטוריה של הליגה הארגנטינאית. מסנטוניו כבש 256 שערים ב-358 הופעות בכדורגל הארגנטינאי, ועד היום ממוקם במקום השלישי במלכות השערים בהיסטוריה של הליגה.

במשך רוב הקריירה שיחק בהוראקן עד שנת 1943, אז הצטרף למועדון האורוגוואי אתלטיקו דפנסור (דפנסור ספורטינג עד 1989). תוך זמן קצר חזר מסנטוניו לארגנטינה לשחק עבור באנפילד ב-1944 לפני שפרש מכדורגל בעונתו האחרונה בהוראקן.

מסנטוניו כבש 254 שערים בהוראקן מה שהופך אותו לכובש הבכיר שלה בהיסטוריה.

הוא היה השראה לטנגו ארגנטינאי בשם "אל מורטרו דל גלוביטו", שנכתב בידי מיגל פדולה (מוזיקה) ופרנסיסקו גרסיה חימנס (מילים). הדבר הוקלט ב-9 במאי 1933 על ידי אורקואסטה טיפיסה ויקטור, בהשתתפות אלברטו גומז ששר.

### נבחרת ארגנטינה
[שמאל|ממוזער|180px|מסנטוניו במדי נבחרת ארגנטינה ב[שנות ה-30 של המאה ה-20|שנות ה-30]]
מסנטוניו ייצג את נבחרת ארגנטינה בתחרויות קופה אמריקה 1935 ו-1942. בשניהם סיים כמלך השערים וארגנטינה סיימה במקום השני; 11 שעריו בקופה אמריקה הציבו אותו במקום ה-13 בטבלת הכובשים של התחרות בהיסטוריה. בנוסף לכך, היה שותף לניצחון הגדול ביותר של ארגנטינה בהיסטוריה, 0–12 על אקוודור במסגרת קופה אמריקה 1942, משחק בו כבש רביעייה. מסנטוניו בסך הכל כבש במדיה 21 שערים ב-19 הופעות, והוא ממוקם במקום ה-11 במלכות השערים שלה בהיסטוריה.

## תארים
;הוראקן
*קופה בסאר ורלה: 1933
;נבחרת ארגנטינה
*קופה ליפטון: 1937
;אישיים
*מלך השערים בקופה אמריקה: 1935, 1942

## קישורים חיצוניים

קטגוריה:כדורגלנים ארגנטינאים
קטגוריה:חלוצי כדורגל ארגנטינאים
קטגוריה:כדורגלני הורקאן
קטגוריה:כדורגלני דפנסור ספורטינג
קטגוריה:כדורגלני באנפילד
קטגוריה:כדורגלני נבחרת ארגנטינה
קטגוריה:ארגנטינאים שנולדו ב-1910
קטגוריה:נפטרים ב-1956
בריאן ג'יי סמית'

**בריאן ג'ייקוב סמית**' (באנגלית: **Brian Jacob Smith**; נולד ב-12 באוקטובר 1981) הוא שחקן תיאטרון, קולנוע וטלוויזיה אמריקאי, שידוע בעיקר בשל תפקידו כמת'יו סקוט בסדרה "סטארגייט יוניברס" וכוויל גורסקי בסדרה "סנס8". הוא מועמד פרס טוני לשחקן הטוב ביותר לשנת 2014 על תפקידו במחזה "ביבר הזכוכית".

## ביוגרפיה
סמית נולד בעיר הפרוורית אלן , טקסס. הוא השתתף בתוכנית התיאטרון הקהילתי "Quad C" ובקולג' מחוז קולין בפלאנו, טקסס. לאחר התמחות בת שנה במכללת סטפנס בקולומביה, מיזורי, עבר סמית' לעיר ניו יורק כדי ללמוד בבית הספר ג'וליארד שם סיים תואר ראשון (מחזור 36 : 2003–2007).

## קריירה
בזמן שנרשם למכללת מחוז קולין, סמית' עבד כטכנאי בתיאטרון. מאוחר יותר לוהק לתפקיד אלכס במחזה התפוז המכני בהפקה של תיאטרון "Quad C". הוא זכה לביקורות חיוביות על משחקו. בשנת 2005, הוא גילם את טריי, גבר המתמודד עם חוסר סובלנות מבנו של מטיף פונדמנטליסטי, בסרט הקולנוע "פשע שנאה", סרט עצמאי שהוצג בפסטיבלי קולנוע להט"בים ברחבי ארצות הברית.

עם סיום לימודיו בג'וליארד שקל סמית לזמן קצר להתגייס לצבא האמריקאי בשל נסיגה בקריירה.

בסופו של דבר קיבל סמית' תפקידי משחק בשני סרטים עצמאיים נוספים, "רד הוק" "ו"בני המלחמה". בשנת 2008 הופיע בברודוויי במחזה "שובי שבא הקטנה". סמית' לוהק לתפקיד סגן מתיו סקוט, תפקיד ראשי בסדרת הטלוויזיה "סטארגייט יוניברס", עד לביטולה בשנת 2010.

בשנת 2011, שיחק בסדרה אחת שיודעת וכיכב בסרט "Red Faction: Origins". באפריל 2012 גילם את אנדריי במחזה "The Columnist" בברודוויי. הפרויקטים הבאים שלו כללו את מיני סדרת"Coma" של המפיק טוני סקוט והופעה בסדרה "מחסן סודי 13".

מספטמבר 2013 עד פברואר 2014, הוא שיחק בהפקה בברודוויי של המחזה "ביבר הזכוכית" של טנסי ויליאמס בתיאטרון בות'. תפקיד זה זיכה אותו במועמדות לפרס טוני בקטגוריית השחקן הטוב ביותר בהצגה לשנת 2014. בשנת 2015, הוא הופיע בפרק הפיילוט של הסדרה "קוונטיקו" כאחד המגויסים החדשים של ה-FBI.

סמית' שיחק בתפקיד ראשי בסדרה המקורית של נטפליקס, "סנס8" בין השנים 2015–2018 הוא גילם את דמותו של וויל גורסקי. לאחר מכן שיחק בתפקיד ראשי בסדרה "Treadstone",

בנובמבר 2021, סמית' לוהק לאחת הדמויות הראשיות במיני-סדרה של FX on Hulu; "*Class of '09"*, בה יככב לצדה של קייט מארה בתור סוכן FBI.

## חיים אישיים
ב-7 בנובמבר 2019, סמית' יצא מהארון בראיון למגזין Attitude.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:שחקנים להט"בים אמריקאים
קטגוריה:שחקנים הומוסקסואלים
קטגוריה:בוגרי בית הספר ג'וליארד
קטגוריה:אמריקאים שנולדו ב-1981
שמורת בריכת פסוטה

**שמורת בריכת פסוטה** היא שמורת טבע הנמצאת בכניסה ליישוב הנוצרי פסוטה שבגליל העליון, ובה שלולית החורף, בריכת פסוטה, הנקראת בפי תושבי האזור 'טטרמה'. גודל הבריכה הוא 3.47 דונם וכשב-2006 הוכרזה הבריכה כשמורת טבע, היא נהפכה לשמורת הטבע הקטנה ביותר בישראל.

הבריכה נמצאת בין המושב אבירים לכפר פסוטה ונמצאת במטעי הכפר.

## החי
הבריכה משמשת אתר רבייה לשלושה מיני דו-חיים - צפרדע הנחלים, אילנית מצויה וסלמנדרה כתומה.

## קישורים חיצוניים
* שמורת בריכת פסוטה באתר טבע ונופים בישראל

## הערות שוליים

קטגוריה:פסוטה
קטגוריה:הגליל העליון: שמורות טבע
קטגוריה:ביצות בארץ ישראל
קטגוריה:אבירים (יישוב)
Location

**Location** (בעברית: **מָקוֹם** או **מִקוּם**) הוא סינגל שהוקלט על ידי הזמרת-יוצרת הקולומביאנית קרול ג'י, ביחד עם הראפר והזמר הפורטוריקני אנואל AA והזמר הקולומביאני ג'יי באלווין, מתוך אלבום האולפן השלישי שלה, *[[KG0516]]*. השיר יצא לאור ב-12 בפברואר 2021, על ידי חברת התקליטים יוניברסל מיוזיק לטין אנטרטיינמנט, כסינגל הרביעי מתוך האלבום.

השיר הגיע למקום השישי במצעד השירים הלטיניים.

## רקע וכתיבה
השיר נכתב על ידי אווי און דה דראמס, אנואל AA, קרול ג'י וג'יי באלווין והופק על ידי אווי און דה דראמס. "Location" יצא כמה חודשים לאחר ש-"Bichota" יצא, משום שהצלחתו הבינלאומית הובילה לכך שג'י חיכתה עם הוצאת סינגל חדש מתוך אלבומה השלישי, *[[KG0516]]*, שיצא לאור במרץ 2021.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-125 מיליון השמעות.

## וידאו קליפ
הווידאו קליפ הרשמי של השיר יצא לאור ב-12 בפברואר, ביום צאתו כסינגל. הקליפ עוסק במירוץ מכוניות במדבר ובתחילתו ניתן לראות את קרול ג'י כשהיא נוהגת ברכב מהיר ומצדדיה נמצאים רקדני ליווי שונים. ישנן סצנות בהן ניתן לראות את האנשים המופיעים בקליפ לבושים כמו בוקרים.

נכון לספטמבר 2021, מונה הצפיות של הקליפ עומד על למעלה מ-300 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי קרול ג'י
קטגוריה:שירי ג'יי באלווין
קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
קטגוריה:שירים שנכתבו על ידי קרול ג'י
קטגוריה:סינגלים בהוצאת יוניברסל מיוזיק לטין אנטרטיינמנט
El Makinon

"**El Makinon**" (בעברית: "**המכונה**") הוא סינגל שהוקלט על ידי הזמרת-יוצרת הקולומביאנית קרול ג'י, ביחד עם הזמרת-יוצרת האמריקאית מריה אנג'ליק, מתוך אלבום האולפן השלישי של ג'י, *[[KG0516]]*. השיר יצא לאור ב-25 במרץ 2021, על ידי חברת התקליטים יוניברסל מיוזיק לטין אנטרטיינמנט, כסינגל החמישי מתוך האלבום.

השיר הגיע למקום השישי במצעד השירים הלטיניים.

## רקע וכתיבה
השיר נכתב על ידי קרולינה חירלדו, מריה פרז, גבריאל מורה, פרדי מונטלבו וחוזה קרוז והופק על ידי סובלו NEO. הצלחתו של "El Makinon" התבטאה באופן ניכר במצעדים הלטיניים, כאשר הגיע למקום השני במצעד הסינגלים הקולומביאני, התשיעי בארגנטינה הוט 100, והשישי במצעד הסינגלים הספרדי.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-225 מיליון השמעות.

## וידאו קליפ
הווידאו קליפ הרשמי של השיר יצא לאור ב-26 במרץ, יום לאחר יצאתו כסינגל. בתחילת הקליפ, ניתן לראות את קרול ג'י לבדה, כשהיא נוהגת ברכב יוקרה. בהמשך, מצטרפת אליה מריה אנג'ליק והשתיים נוהגות יחדיו ברחבי העולם. לאורכו של הקליפ, ניתן לראות שלל רקדני ליווי אשר נמצאים מסביב לג'י ואנג'ליק.

נכון לספטמבר 2021, מונה הצפיות של הקליפ עומד על למעלה מ-465 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי קרול ג'י
קטגוריה:שירים באנגלית
קטגוריה:שירים שנכתבו על ידי קרול ג'י
קטגוריה:שירי יהלום בארצות הברית
קטגוריה:סינגלים בהוצאת יוניברסל מיוזיק לטין אנטרטיינמנט
אוג בדלסן

**אוג בדלסן** (בדנית: **Aage Bertelsen**; 28 בספטמבר 1873 – 9 בספטמבר 1945) היה צייר דני. הוא היה חבר במשלחת דנמרק לצפון מזרח גרינלנד.

## ביוגרפיה
אוג בדלסן נולד בנאסטבד, שם אביו, הצייר רודולף בדלסן, היה מורה לאמנות בבית הספר Herlufsholm Bording. מגיל צעיר לימד אותו אביו לצייר וגם קיבל שעורי ציור מהצייר לארוטץ אנרסן רינג שהיה חבר קרוב של המשפחה. מאוחר יותר למד בבית הספר לאמנות של זאטמן בשנים 1892–1896. זאטמן ליווה אותו במסע לאיטליה בשנת 1897 ובשנים 1899–1900 ביקר בגרמניה ובצרפת.

בדלסן הציג בתערוכת האביב של שרלוטנבורג בשנים 1899–1903, בתערוכת קלייס בשנת 1901 והיה חבר באגודת האמנים הדנים משנת 1904.

## משלחת לגרינלנד, 1906–1908
בשנים 1906–1908 השתתף בדלסן במשלחת של דנמרק לצפון מזרח גרינלנד. בשנת 1908 הוצגה תערוכה עם יצירותיו ושל חבר משלחת נוסף אקטון פריס תחילה בקופנהגן ובהמשך בארהוס ואודנס.

בשנת 1909 התערוכה עברה לברלין ולערים גרמניות אחרות וב־1910 הציגה אותה החברה הגאוגרפית המלכותית בלונדון. תערוכות מאוחרות יותר של יצירותיהם מהמשלחת כוללות תערוכה במוזיאון רודולף טגנר.

תמצית מקיפה מיומניו של בדלסן התפרסמה בשנת 2013.

## חיים מאוחרים יותר
בדנמרק התיישב בבירקרוד כצייר נוף. הוא היה מייסד משותף של אגודת אומנים מקומית בשנת 1924 והיה יו"ר הארגון עד מותו בשנת 1945.

הוא קבור בבית הקברות בירקרוד.

## גלריה

קובץ:Aage Bertelsen - Aften i messen.png
קובץ:Aage Bertelsen - Interior with the artist's father (1901).jpg
קובץ:Aage Bertelsen - Blomster ved et åløb.jpg
קובץ:Aage Bertelsen - Portrait of the Norwegian painter Torleiv Stadskleiv (1901).jpg
קובץ:Aage Bertelsen, Udsigt over nøgne træer, 1916.png
קובץ:Aage Bertelsen - Kunstnerens mor, Agnes, siddende ved morgenmaden - 1900.png
קובץ:Aage Bertelsen - En blomstrende have.png


## קישורים חיצוניים

## הערות שוליים

קטגוריה:ציירים דנים
קטגוריה:ילידי 1873
קטגוריה:נפטרים ב-1945
מריה אנג'ליק

**מריה אנג'ליק פרז** (בספרדית: **Mariah Angelique Pérez**; נולדה ב-7 באוגוסט 1999) היא זמרת-יוצרת אמריקאית, שזכתה להצלחה בינלאומית בשנת 2021, כאשר הוציאה ביחד עם הזמרת-יוצרת הקולומביאנית קרול ג'י, את הלהיט "El Makinon", שצבר למעלה מ-225 מיליון השמעות בספוטיפיי.

## ביוגרפיה
אנג'ליק נולדה ב-7 באוגוסט 1999 כמריה אנג'ליק פרז במיאמי, פלורידה לאב קובני ואם פורטוריקנית. היא נקראה על שם הזמרת-יוצרת האמריקאית מריה קארי והזמרת האמריקאית אליה. שפתה הראשונה הייתה ספרדית, אך היא למדה במהירות אנגלית כאשר נרשמה לבית הספר בניו ג'רזי.

## קריירה
מריה אנג'ליק החלה לכתוב מוזיקה בגיל 16, וברחה מביתה כדי לפתח את קריירת המוזיקה שלה. היא חברה למפיק המוזיקלי נילי, העוסק בעיקר בהוצאת מוזיקת רגאטון, והחלה למנף את הקריירה שלה. בהמשך, חתמה על חוזה הקלטות עם חברת התקליטים יוניברסל מיוזיק גרופ. היא הוציאה את הסינגל הראשון שלה, "Blah", ב-28 ביוני 2018. בהמשך, הוציאה את השיר המצליח "Billete".

ב־31 ביולי 2020, אנג'ליק הוציאה את המיני-אלבום הראשון שלה, *Normal*. היא השתתפה באלבום *[[KG0516]]* של קרול ג'י בשנת 2021, וביצעה את "El Makinon".

ב-5 באפריל 2024, ביצעה את השיר "Stripper" בהפקת DJ Blass כחלק מהאלבום Sandunguero 3 ובכך הפכה לאישה הראשונה המבצעת שיר כחלק מסדרת האלבומים.

## דיסקוגרפיה
### מיני-אלבומים
* 2020: *Normal*
* 2021: La Tóxica
* 2025: princesa de la noche

## פרסים ומועמדויות

## קישורים חיצוניים

* 

## הערות שוליים

קטגוריה:אמריקאים ילידי פלורידה
קטגוריה:מיאמי: אישים
קטגוריה:מוזיקאיות אמריקאיות
קטגוריה:מוזיקאים אמריקאים
קטגוריה:אמריקאים ממוצא קובני
קטגוריה:אמריקאים ממוצא פוארטו ריקני
קטגוריה:זמרי רגאטון
קטגוריה:זמרים השרים בספרדית
קטגוריה:זמרים-יוצרים אמריקאים
קטגוריה:זמרות-יוצרות אמריקאיות
קטגוריה:אמריקאיות שנולדו ב-1999
קטגוריה:אמריקאים שנולדו ב-1999
איזוצ'וקוו אנתוני

**איזוצ'וקוו ג'וד אנתוני** (באנגלית: **Izuchukwu Jude Anthony**; נולד ב-3 בנובמבר 1997 במדינת אביה שבניגריה) הוא כדורגלן ניגרי המשחק בעמדת הבלם בקבוצת בננטונג ז`יון מליגת העל הסינית.

## קריירת מועדונים
אנתוני גדל באקדמיית GBS הניגרית.

ב-30 בינואר 2016 חתם על חוזה לשלוש עונות בהוגסונד מליגת העל הנורווגית. ב-13 במרץ 2016 ערך את הופעת הבכורה שלו במועדון, בניצחון 0–1 על סרפסבורג 08 במסגרת המחזור הראשון בליגה לעונת . בעונתו הראשונה במועדון ערך 15 הופעות ליגה, ובעונת  ערך הופעת ליגה אחת בלבד במדי המועדון.

בעונת  הושאל אנתוני לירב מהליגה הנורווגית השנייה. הוא ערך שש הופעות ליגה במדי המועדון בתקופת ההשאלה, בהן הבקיע שער אחד.

לקראת עונת  הושאל אנתוני לנסט-סוטרה, גם היא מהליגה הנורווגית השנייה. הוא שיחק במועדון במשך עונה אחת, בה ערך 26 הופעות ליגה והבקיע שער אחד.

בחודש ינואר 2020 חתם אנתוני בספרטק טרנבה מליגת העל הסלובקית. ב-16 בפברואר הוא ערך את הופעת הבכורה שלו במועדון, בתיקו 0-0 נגד סלובן ברטיסלאבה במסגרת המחזור ה-19 לעונת . בעונתו הראשונה במועדון ערך אנתוני 11 הופעות ליגה, ובעונתו השנייה הוסיף 18 הופעות ליגה. בתחילת עונת  ערך אנתוני שלוש הופעות ליגה נוספות במדי המועדון.

ב-8 בספטמבר 2021 חתם אנתוני על חוזה לשלוש עונות בהפועל חיפה מליגת העל. ביוני 2022 הוחלט לא לחדש את החוזה.

## קריירה בינלאומית
אנתוני היה חלק מסגל נבחרת ניגריה עד גיל 23 בטורניר גביע אפריקה לאומות עד גיל 23 בשנת , וערך שלוש הופעות בטורניר.

## קישורים חיצוניים

## הערות שוליים

קטגוריה:כדורגלנים ניגרים
קטגוריה:בלמי כדורגל ניגרים
קטגוריה:כדורגלני ספרטק טרנבה
קטגוריה:כדורגלני הפועל חיפה
קטגוריה:כדורגלנים זרים בישראל
קטגוריה:ספורטאים ניגרים בנורווגיה
קטגוריה:ספורטאים ניגרים בסלובקיה
קטגוריה:ספורטאים ניגרים בישראל
קטגוריה:ספורטאים ניגרים בערב הסעודית
קטגוריה:ניגרים שנולדו ב-1997
לאון צוקרניק

**לאון צוקרניק** (נולד ב-7 בנובמבר 1973) הוא איש עסקים יהודי צ'כי ממוצא רוסי.

## עתיקות
ב-1991 עבר צוקרניק לטורונטו שבקנדה ועבד בחנות ענתיקות. ב-1993 עזב את קנדה ופתח עסק ענתיקות עצמאי בפראג שבצ'כיה, ובהמשך פתח סניפים נוספים בוושינגטון די. סי. וניו יורק. ב-1999 הקים יחד עם שותפים את רשת הענתיקות Antik.

## עסקי הקזינו ובתי המלון
ב-2002 רכש צוקרניק שטח אדמה ברוזבדוב שבגבול צ'כיה-גרמניה, וב-26 ביוני 2003 פתח שם את הקינגס ריזורט. החל מ-2017 מתקיימת בקזינו סדרת אליפות העולם בפוקר שבאירופה.

בשנת 2011 הקים קזינו בפראג, וב-2014 במריאנסקה לאזנייה. ב-2019 רכש את קזינו אטריום שבמלון הילטון בפראג ואת רישיון הפעלת טורניר ה-EPT.

ב-2014 זכה צוקרניק ב"איש השנה בתעשייה" בפרסי ה-European Poker Awards.

צוקרניק היה הבעלים ויושב ראש הדירקטוריון של הקינגס ריזורט, עד שמכר את חלקו בבעלות הריזורט תמורת סכום המוערך ב-400 מיליון יורו.

## פוקר
צוקרניק מרבה לשחק במשחקי וטורנירי פוקר בעלי עלויות כניסה גבוהות. ב-2016 זכה בטורניר ה-Super High Roller ב-EPT פראג, וב-2017 סיים במקום הרביעי בטורניר בסדרת ה-Super High Roller Bowl ב-Aria שבלאס וגאס.

נכון לאוקטובר 2024, צקורניק זכה ב-5.4 מיליון דולר בטורנירי פוקר, והוא במקום הרביעי ברשימת הזוכים בצ'כיה.

## קישורים חיצוניים

## הערות שוליים

קטגוריה:אספני אמנות יהודים
קטגוריה:שחקני פוקר יהודים
קטגוריה:אנשי עסקים יהודים צ'כים
קטגוריה:צ'כים שנולדו ב-1973
מיקלוש באלה

**מיקלוש באלה** (במקור עד 1902 **מור אפשטיין**, בהונגרית: **Balla Miklós**; אבאדסלוק, 25 ביולי 1874 – בודפשט, 3 בנובמבר 1912) היה סופר, משורר, עיתונאי, עורך עיתון יהודי-הונגרי, אביה של השחקנית ז'וז'י באלה.

## ביוגרפיה
מיקלוש באלה נולד במשפחה יהודית כבנם של איגנץ אפשטיין, סוחר בעלי חיים, ושל ברתה וייסברון. הוא הגיע לבודפשט בגיל עשרים, שם פורסמו כמה משיריו. אגודת קישפלודי העניקה לו את פרס בויובסקי על הסיפור הקצר הפיוטי שלו "רוטאצ'קה" (Rútacska). בשנת 1907 העניקה לו האקדמיה ההונגרית למדעים על שירו "במעבר המלך" (Királyhágón) את "פרס פרקש-רשקו". שיריו מתאפיינים בתחושה צורנית חזקה, הונגריות נעימה וישירות כנה. מותו נגרם ככל הנראה מגידול בראשו. באלה הובא למנוחות בבית הקברות היהודי ברחוב קוזמה בבודפשט.

## חייו האישיים
אשתו הייתה אדל מאלר (1886–1935), שאותה נשא לאישה ב-5 ביולי 1906 בבודפשט.

## עבודותיו העצמאיות
* שירים (1899)
* פואמות (1901)
* עץ האיסור (1906)
* הגנב ושירים אחרים (1910)
* עדי התקופה הגדולה (דרמט, 1910)

## לקריאה נוספת
* לקסיקון יהודי הונגרי. 1929. עורך פטר אויווארי. מיקלוש באלה
* Magyar színművészeti lexikon: A magyar színjátszás és drámairodalom enciklopédiája. Szerk. Schöpflin Aladár. I–IV. kötet. Budapest: Az Országos Színészegyesület és Nyugdíjintézete. 1929–1931. I. köt. 104. old. (לקסיקון תיאטרון הבמה ההונגרי: אנציקלופדיה לדרמה וספרות דרמה הונגרית. עורך אלאדר שופפלין. בודפשט: התאחדות השחקנים הלאומית ומכון הפנסיה. 1929–1931. כרך א'. עמוד 104.
* פול גויאש: חייהם ויצירותיהם של סופרים הונגרים - סדרה חדשה I - XIX. בודפשט: איגוד הספרנים והארכיונאים ההונגרים. 1939–1944.
* הלקסיקון הגדול של גוטנברג . כל מאגרי הידע I - X.
* לקסיקון ספרותי הונגרי
* Das geistige Ungarn. Biographisches Lexikon. Hrsg. Oscar von Krücken, Imre Parlagi. Wien-Leipzig, W. Braumüller, 1918.
* Tolnai világlexikona I - VIII (לקסיקון טולנאי)
* *Új magyar irodalmi lexikon I–III.* Főszerk. Péter László. Budapest: Akadémiai. 1994. ISBN 963-05-6804-7
* לקסיקון ספרותי הונגרי. עורך פרנץ ואני. 1926

## קישורים חיצוניים

## הערות שוליים

קטגוריה:משוררים יהודים הונגרים
קטגוריה:עיתונאים יהודים הונגרים
קטגוריה:סופרים יהודים הונגרים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1874
קטגוריה:הונגרים שנפטרו ב-1912
איבנדרו בורז'ס סאנצ'ס

**איבנדרו בורז'ס סאנצ'ס** (בלוקסמבורגית: **Yvandro Borges Sanches**; נולד ב-24 במאי 2004 בלוקסמבורג שבלוקסמבורג) הוא כדורגלן לוקסמבורגי המשחק בעמדת הקשר ההתקפי בהראקלס אלמלו ובנבחרת לוקסמבורג.

## קריירת מועדונים
סאנצ'ס גדל במחלקת הנוער של ראסינג אף. סי. יוניון לוקסמבורג, ובשנת  הגיע למחלקת הנוער של בורוסיה מנשנגלדבך מהבונדסליגה.

ב-8 באוגוסט 2025 חתם בהראקלס אלמלו מליגת העל ההולנדית.

## קריירה בינלאומית
ב-4 בספטמבר 2021 ערך סאנצ'ס את הופעת הבכורה שלו בנבחרת לוקסמבורג, כשנכנס כמחליף בדקות האחרונות בהפסד 1–4 לנבחרת סרביה במסגרת מוקדמות מונדיאל 2022. ב-7 בספטמבר, בהופעתו השנייה במדי הנבחרת, הבקיע את שער הבכורה שלו, בתיקו 1-1 נגד נבחרת קטר במשחק ידידות.

## קישורים חיצוניים

קטגוריה:כדורגלנים לוקסמבורגים
קטגוריה:קשרי כדורגל לוקסמבורגים
קטגוריה:כדורגלני בורוסיה מנשנגלדבך
קטגוריה:כדורגלני ניימכן
קטגוריה:כדורגלני נבחרת לוקסמבורג
קטגוריה:כדורגלני הראקלס אלמלו
קטגוריה:לוקסמבורגים שנולדו ב-2004
ראש ממשלת אפגניסטן

**[[ראש ממשלה|ראש ממשלת]] [[אפגניסטן]]** הוא תפקיד פוליטי בכיר בממשלת אפגניסטן. התפקיד נוצר בשנת 1927 כפקיד שמונה על ידי מלך אפגניסטן. המחזיק במשרה שימש בעיקר כיועץ, עד התמוססות ממלכת אפגניסטן בשנת 1973. במהלך שנות ה-80, התפקיד היה ראש הממשלה שניהל את הממשלה ובוטל לאחר הפלישה האמריקאית, ולאחר מכן הוקמה צורת ממשל נשיאותית שנמשכה בין השנים 2004–2021. ב-2014 משרת ראש הממשלה הוחלפה במשרת "המנהל הבכיר" (Chief Executive באנגלית), שהייתה מקבילה למשרת ראש הממשלה.

לאחר נסיגת ארצות הברית וביסוס מחדש של שלטון הטליבאן, התפקיד נוצר מחדש.

ב-7 בספטמבר 2021 הכריזו גורמי הטליבאן באפגניסטן על המולה מוחמד חסן אחונד כממלא מקום ראש הממשלה בממשלה הזמנית החדשה של האמירות האסלאמית של אפגניסטן שאך זה הוקמה. הממשלה כפופה לפיקוחו של המפקד העליון של הטליבאן, הייבתוללה אח'ונדזאדה.

## היסטוריה
בתקופת ממלכת אפגניסטן, **יו"ר מועצת השרים** לא היה ראש הממשלה, אלא המלך. רק במהלך היעדרותו היה ראש הממשלה בפועל יו"ר המועצה.

עד 1963 מינה המלך מוחמד זאהיר שאה את קרובי משפחתו לראשי ממשלה. למלך זאהיר שאה היה גם הכוח לפטר או להעביר את ראש הממשלה מתפקידו. משנת 1963 ואילך זה השתנה, ונקבע כי ראש הממשלה האפגני הוא המנהלת את הממשלה, וכי הממשלה מורכבת משרים. זו הייתה הפעם הראשונה בה המלך זאהיר שאה לא מילא תפקיד חשוב בממשלה והשאיר אותו לרשות נבחרת. עם זאת, הוא ציין גם כי הם אינם יכולים לעסוק בשום מקצוע אחר במהלך כהונתם כחברי ממשלה.

חוקת 1964 גם העניקה סמכות לראש הממשלה לזמן את **מועצת הבחירות** במקרה של מותו של המלך.

באפריל 1978 נהרג מוחמד דאוד ח'אן במהלך הפיכה שהחלה את "מהפכת הסאור". המפלגה הדמוקרטית העממית של אפגניסטן חידשה את משרת ראש הממשלה באותה שנה.

הנשיא היה אחראי על מינויו של ראש הממשלה, שבתורו מינה את מועצת השרים. מטרתה המוצהרת של המועצה הייתה גיבוש ויישום מדיניות פנים וחוץ, גיבוש תוכניות פיתוח כלכלי ותקציבי המדינה והבטחת הסדר הציבורי.

על פי חוקת 1987, הנשיא נדרש למנות את ראש הממשלה על מנת להרכיב את הממשלה. לראש הממשלה היה הכוח לפרק את הממשלה. כמה נשיאים אפגנים בתקופת הרפובליקה הדמוקרטית מונו גם לראשי ממשלה. עם הפלישה הסובייטית לאפגניסטן, ראש הממשלה כבר לא היה אחראי על הממשלה. המזכיר הכללי של המפלגה הדמוקרטית העממית או מנהל ה־KHAD הפעילו כוח רב יותר.

כמו כן, חוקת 1990 קבעה כי רק אזרחים ילידי אפגניסטן זכאים לכהן בתפקיד, דבר שלא צוין במסמכים הקודמים.

לאחר קריסת ממשלתו של מוחמד נג'יבוללה, נוצרה מדינת מעבר. כך מילאה לשכת ראש הממשלה שוב תפקיד חשוב בהיסטוריה האפגנית.

בתקופה זו היה חיכוך מתמיד בין הנשיא לראש הממשלה. המדינה קרסה ולא הייתה ממשלה מרכזית אפקטיבית מ־1992 עד 1996. כך הפכה המשרה לטקסית בפועל, עם מעט כוח במה שנותר מהממשלה.

המשרה בוטלה כאשר כוחות הטליבאן והאמירות האסלאמית של אפגניסטן השתלטו על המדינה בשנת 1996. סגן מנהיג הטליבאן היה ידוע לעיתים קרובות כראש הממשלה לאורך כל תקופת שלטונו. עם מותו של מוחמד רבאני בשנת 2001, החליטו הטליבאן שלא להחיות את המשרה. עד ספטמבר 1997 הייתה לממשלה שהדיח הטליבאן, משרת ראש ממשלה, אך התפקיד בוטל בשנת 2001 עם פלישת האמריקאים למדינה. עד 2021 לא היה ראש ממשלה באפגניסטן והמדינה נוהלה בצורת משטר נשיאותית. ב־2014 משרת ראש הממשלה הוחלפה במשרת "המנהל הבכיר" (Chief Executive באנגלית), שהייתה מקבילה למשרת ראש הממשלה.

ב-7 בספטמבר 2021 החזירו הטליבאן את תפקיד ראש הממשלה.

## ראשי ממשלה

## ראו גם
* נשיא אפגניסטן

## קישורים חיצוניים

## הערות שוליים

*
קטגוריה:אפגניסטן: פוליטיקה
כלא רנסאנס

**כלא רנסאנס** היה מתקן כליאה לעובדים זרים ומסתננים מאפריקה בישראל, שהוקם במבנה מלון "רנסאנס" שבנצרת. הכלא הופעל על ידי שירות בתי הסוהר. מפקדת הכלא הייתה גלעדה הלמן.
## רקע
מלון "רנסאנס נצרת" נפתח בדצמבר 1999 והיה בבעלות קבוצת "רוגוזין", שהייתה בשליטת איש העסקים עזרא הראל, בשותפות עם אנשי עסקים מקומיים. הוא הכיל כ-250 חדרים ונוהל על ידי רשת HEI, המלון פעל עד פרוץ מהומות אוקטובר והאינתיפאדה השנייה, ונסגר עקב מיעוט התיירים והצליינים בעיר.

## היסטוריה
בעקבות התגברות הצורך במתקני כליאה נוספים לעובדים זרים ששוהים בישראל שלא כחוק, הוחלט להקים שלושה מתקני כליאה, "רנסאנס" בנצרת, "צוחר" בדרום ישראל ו"מיכל" בחדרה. בנוסף לכך, בית הסוהר מעשיהו קלט כ-140 עובדים זרים, בנוסף ל-260 שכבר היו כלואים במקום.

בפברואר 2003 הוחלט להסב את המלון למתקן כליאה לעובדים זרים ששהו במתקן עד לגירושם מישראל. זמן קצר לאחר שנפתח ברחו ממנו 8 עובדים מסין. העובדים הזרים ששהו במתקן הרסו חלקים רבים ממנו, ועלות השיפוצים של המבנה, שנעשו לאחר שהוחלט להחזיר אותו לייעודו המקורי - בית מלון היו למעלה ממיליון וחצי שקלים.  

השב"ס השתמש בארבע קומות של המלון, הקומות השנייה, השלישית והשביעית הכילו תאי מעצר לכ-500 אנשים, הקומה הרביעית שימשה את הסגל של בית הכלא, שכלל כ-100 אנשים (רק שליש מהם היו אנשי שב"ס, ה-200 האחרים היו אנשי אבטחה אזרחיים).

בדצמבר 2004 הוחלט לסגור את המתקן. המלון נפתח מחדש בנובמבר 2006, תחת השם "גולדן קראון".

## ראו גם

* מתקן חולות
* בית הסוהר סהרונים

## הערות שוליים

קטגוריה:נצרת: מבנים
רנסאנס
קטגוריה:ישראל: הגירה וכניסה למדינה
קטגוריה:הסתננות מאפריקה לישראל
ז'אן-פייר אדמס

**ז'אן-פייר אדמס** (בצרפתית: **Jean-Pierre Adams**; 10 במרץ 1948 – 6 בספטמבר 2021) היה כדורגלן צרפתי ששיחק בעמדת הבלם בנבחרת צרפת ובמספר קבוצות בצרפת.

## קריירת מועדונים
אדמס החל את הקריירה שלו באנטן BFN בשנת 1967 כחלוץ. בשנת 1970 חתם על חוזה נים, ונשאר בליגת העל הצרפתית במשך תשע עונות, בהן שיחק גם בניס ובפריז סן-ז'רמן.

בעונת , אדמס כבש ארבעה שערים ב-38 הופעות ליגה ועזר לנים לסיים במקום השני בליגה, המקום הטוב ביותר בהיסטוריה של המועדון. בעונת  הבקיע תשעה שערים במדי ניס, ועזר לה לסיים את העונה במקום החמישי בליגה.

לאחר עונה אחת במילוז מהליגה הצרפתית השנייה ותקופה כמאמן-שחקן בקבוצה החובבנית שאלון, פרש אדמס מכדורגל בשנת 1981, בגיל 33.

## קריירה בינלאומית
ב-13 באוקטובר 1972 ערך אדמס את הופעת הבכורה שלו בנבחרת צרפת, בניצחון 0–1 על נבחרת ברית המועצות במסגרת מוקדמות מונדיאל 1974.

בסך הכל הוא ערך 22 הופעות בנבחרת צרפת, כשהאחרונה בהן הייתה ב-1 בספטמבר 1976, במשחק ידידות נגד נבחרת דנמרק. במהלך תקופתו בנבחרת שיתף פעולה בהגנה עם מריוס טרזור.

## שקיעתו בתרדמת ומותו
ב-17 במרץ 1982 נותח אדמס בשל פציעה בבית החולים אדואר הריוט שבליון. מכיוון שחלק גדול מצוות בית החולים היה בשביתה באותה תקופה, נעשו טעויות על-ידי הרופא המרדים והמתלמד שלו, שמאוחר יותר הודו כי "לא עמדו במשימה". כתוצאה מהטעויות, אדמס סבל מעווית סימפונות , שהובילה לאי-ספיקת חמצן למוחו, ומאוחר יותר נכנס לתרדמת.

באמצע שנות ה-90 של המאה ה-20 נגזרו על הרופא המרדים ועל המתלמד שלו עונשים של חודש מאסר על תנאי וקנס של 815 דולרים. אשתו המשיכה לטפל בצרכיו, וסירבה לשקול המתת חסד.

ב-6 בספטמבר 2021 מת אדמס בנים בגיל 73, לאחר ששהה בתרדמת במשך 39 שנים. יממה לאחר מכן נערכה לכבודו דקת דומייה במשחק מוקדמות מונדיאל 2022 בין נבחרת צרפת לנבחרת פינלנד בליון.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:בלמי כדורגל צרפתים
קטגוריה:כדורגלני נים
קטגוריה:כדורגלני ניס
קטגוריה:כדורגלני פריז סן-ז'רמן
קטגוריה:כדורגלני נבחרת צרפת
קטגוריה:צרפתים שנולדו ב-1948
קטגוריה:צרפתים שנפטרו ב-2021
עודד ניר

**עודד ניר (מרקוספלד)** (16 באפריל 1936 – 26 בינואר 2023) היה וטרינר, תת-אלוף בצה"ל ומומחה ישראלי ברפואה וטרינרית, זוכה פרס קפלן. שימש כרופא ראשי מטעם אגודת "החקלאית" ומנהל השירותים הווטרינריים במשרד החקלאות.

## ביוגרפיה
ניר נולד בחיפה. התגייס לשירות סדיר בחטיבת הצנחנים לגדוד 890, במסגרתו השתתף בצניחה המבצעית בקרב המיתלה במהלך מלחמת סיני. ב-1963 סיים את לימודיו בבית הספר לרפואה וטרינרית באוניברסיטת ליברפול, אנגליה, והחל לעבוד כרופא שדה ב באגודה "החקלאית". ניר שימש כרופא קליני מטעמהּ למעלה מ-30 שנה ואף כיהן כרופא וטרינר הראשי של האגודה.

ניר פיתח וייסד את תוכנית רפואת העדר המתקדמת, אשר החליפה את שיטת רפואת הפרה הבודדת שהונהגה עד אז בחקלאות הבקר בארץ. החידוש שהנהיג התבסס על איסוף נתונים של הרפתנים בשטח, הזנתם במסד נתונים אלקטרוני ולאחר מכן בתכנה לניהול העדר, דבר שאפשר ניתוח רב משתני באופן שגרתי בנתוני רפתות מסחריות. עד אז, נתוני בריאות ותחלואה של פרות לא היו זמינים, וניהול העדר התבצע על סמך הערכות פרטניות של וטרינרים. באותן שנים תכנן וניהל סדנאות בין-לאומיות להכשרת וטרינרים.

במקביל לעבודתו החקלאית, מילא תפקידים שונים בצה"ל. בשירות מילואים הגיע לתפקיד מג"ד בדרגת סא"ל. ב-1977 מונה למפקד חטמ"ר 228 (צמח). ב-1978 מונה למפקד חטיבת אלכסנדרוני (820) ופעל בתפקיד זה במשך שנתיים. בהמשך מונה למפקד אוגדה 85, אוגדת מילואים מרחבית. סיים את שירותו במילואים בדרגת תת-אלוף.

ב-1999 מונה למנהל השירותים הווטרינריים במשרד החקלאות ומילא תפקיד זה במשך כ-5 שנים. בתקופתו כמנהל השירותים התמודד עם מגפת הפרה המשוגעת שפגעה בבקר וגרמה להתפתחות מחלת קרויצפלד-יעקב באנשים צעירים. משבר נוסף עמו התמודד היה "משבר הדגים".

מאז פרישתו לגמלאות ב-2004 שימש כיועץ לאגודה החקלאית ולחברת אפימילק.

## פרסים
* פרס האגודה הבריטית לאפידמיולוגיה ווטרינרית על פרסום אפידמיולוגי מצטיין בעיתונות הבריטית 1985
* פרס קפלן מהמכון לפריון העבודה והייצור, 1994

## קישורים חיצוניים

* What are Production Diseases, and How do We Manage Them?, "What are Production Diseases, and How do We Manage Them?" By Oded Nir Markusfeld", 2003
* עודד ניר, באתר אפימילק

## הערות שוליים

קטגוריה:בוגרי בית הספר התיכון החקלאי פרדס חנה
קטגוריה:בוגרי אוניברסיטת ליברפול
קטגוריה:וטרינרים ישראלים
קטגוריה:עובדי משרד החקלאות
קטגוריה:זוכי פרס קפלן
קטגוריה:מפקדי חטיבת אלכסנדרוני
קטגוריה:תתי-אלופים בצה"ל
קטגוריה:ישראלים שנולדו ב-1936
קטגוריה:ישראלים שנפטרו ב-2023
שמורת מג'רסה

**שמורת מג'רסה** (נקראת גם **שמורת הבטיחה** ו**שמורת בית ציידה**) היא שמורת טבע מוכרזת בבקעת הבטיחה שברמת הגולן שהוכרזה ב-4 במאי 2021. שטח השמורה הוא כ-9,977.417 דונם. כמו כן, השמורה מייצגת רצף בתי גידול (בית גידול נחלי, בית גידול ביצתי, בית גידול לגוני ובית גידול אגמי).

## החי
### יונקים
בין היונקים החיים בשמורה נמצאים: חזיר בר, תן זהוב, נמיה, לוטרה (נדירה מאוד), חתול ביצות, חתול בר, דרבן ונוטריה.

### עופות
ללגונות בשמורה חשיבות רבה לעופות, שכן זהו אזור דגירה חשוב למיני השלדג, בהם לבן החזה, הפרפור וכן השלדג הגמדי (דוגר נדיר בארץ). בית הגידול האגמי חשוב למיני ברווזים וצוללנאים כגון קורמורן גדול, קורמורן גמדי ומיני אנפות. בנוסף מצויים בהן לבניות, שחפיות ים, (מין שאוכלוסייה קטנה שלו דוגרת בארץ). מיני סבכיים כגון: קנית קטנה, קנית אפריקנית, צטיה, ושיחנית קטנה. סופית מצויה, טבלן מצויץ וטבלן גמדי. באזור הלגונות נעשה ניסיון להשיב לטבע את מין הדורס הנדיר, עיטם לבן-זנב, הניזון מדגים ואוכלוסייתו הדוגרת נעלמה מן הארץ בשנות ה-60 של המאה ה-20. פרטים ממנו כבר הושבו לטבע בשמורת החולה. בחודשי החורף והאביב מארגנים מרכז הצפרות של החברה להגנת הטבע, רשות הטבע והגנים וקיבוץ עין גב סיורים מיוחדים על גבי סירות. הסיורים מאפשרים מבט שונה וחווייתי ביותר על אלפי הקורמורנים, השחפים, הטבלנים הברווזים ועוד.

### דגים
מיני הדגים הנמצאים בדלתה של בקעת הבטיחה הם: אמנון הגליל, אמנון הירדן, אמנון מצוי, טברנון סימון כנרתי, טברנון לסתני, אמנונית יוסף, שפמנון מצוי, בינית וחפף ישראלי.

## הצומח
עקב ריבוי בתי הגידול בשמורה קיימת בה גם צמחייה מגוונת. על גדות הנחלים גדלים ערבה מחודדת, הרדוף הנחלים, קנה מצוי, עבקנה, מילה סורית, גפן היין ופטל קדוש וצמחייה ביצתית, כגון פשטה שרועה, ארכובית צמירה, אגמית רבת שורשים, גומא צפוף וגומא פפירוס שבתי הגידול שלהם בארץ ספורים, וכן צמחים צפים המאפיינים נוף לגונות כגון: נהרונית צפה, ומדד זוחל, ומיני גדות, כמו נענע משובלת, שנית גדולה, שנית מתפתלת, ורבנה, פרעושית משלשלת ומיני ארכובית אחרים.

## קישורים חיצוניים
* שמורת מג'רסה, באתר רשות הטבע והגנים
* שמורת מג'רסה, באתר טבע ונופים בישראל
* 

## הערות שוליים

קטגוריה:רמת הגולן: שמורות טבע
הנס הולביין האב

**הנס הולביין האב** (בגרמנית: **Hans Holbein der Ältere**; 1546 בקירוב – 1524) היה צייר גרמני, אביו של הנס הולביין.

הנס הולביין האב נולד בעיר הקיסרית החופשית אאוגסבורג (כיום בגרמניה). תאריך לידתו איננו ידוע. שמו מופיע לראשונה ברשימת מיסים משנת 1494.
עיקר יצירותיו באופיינות בצבעוניות עזה, ומשקפות את המעבר מסגנון ה"גותיקה בינלאומית" לסגנון הציור של הרנסאנס. בנוסף לעיסוקו המרכזי בציור, הולביין עסק גם בעיצוב חלונות ויטראז' וביצירת חיתוכי-עץ. שני בניו - הנס הולביין (1497 – 1543) ואמברוזיו הולביין (1494 בקירוב - 1519 בקירוב) היו ציירים אף הם.

## קישורים חיצוניים

* 

קטגוריה:ציירים גרמנים מתקופת הרנסאנס
קטגוריה:אמני הדפס
קטגוריה:ילידי 1460
קטגוריה:נפטרים ב-1524
ביזונש בקלה

**ביזונש בקלה** (**Bezunesh Bekele**, באמהרית: **ብዙነሽ በቀለ**; 25 ביוני 1990–1936) הייתה זמרת נשמה אתיופית שהייתה פופולרית בשנות השישים והשבעים של המאה העשרים.

## ביוגרפיה
היא נולדה בשנת 1936. ביזונש כונתה "ארתה פרנקלין מאתיופיה" ו"הגברת הראשונה של אדיס". מעריציה כינו אותה "Bezuye".

ביזונש הקליט שירים פופולריים בשנות ה-70 כמו ""Chenk Tibeb" ו"Ayasayegn chinkun".

היא שרה בשפה האמהרית. היא שרה עם הזמר דובר שפת הגוראג' מחמוד אחמד. שניהם הופיעו עם "Imperial Body Guard Band" ועם "Dahlak Banb".

היא מופיעה בהקלטה *Ethiopian Groove - The Golden Seventies* (1994, Buda Musique). הייתה נשואה למוחמד אידריס, נולדה להם בת בשם Befkurywa Nuru

ההופעה האחרונה שלה הוקלטה בשנת 1990, שישה שבועות לפני מותה.

## דיסקוגרפיה

* ብዙነሽ በቀለ* = Bezunesh Bekele - 1983 (Cass, Album)
* Ayasegn Chinkun / Ferenj Ager Satihed (7", Single)
* Min Bedelkut Minew / Mehonu Asazenegn (7", Single)
* Aha Gedawo / Kal Kidan (7", Single)
* Yemisserek Bihon / Hilm Norual Leka (7", Single)
* Bezunesh Bekele And Gemetchu Itana* - Esse Menike / Keloto Yabale Shashi (7", Single)
* Yichenkegnal / Aiwetagnim Kefu (7")


## קישורים חיצוניים

* ביזונש בקלה - חייה והמוזיקה שלה

## הערות שוליים

קטגוריה:זמרות אתיופיות
קטגוריה:זמרים אתיופים
קטגוריה:ילידות 1936
קטגוריה:ילידי 1936
קטגוריה:אתיופים שנפטרו במאה ה-20
רחוב אחורי

**רחוב אחורי** (באנגלית: **Back Street**) הוא סרט קולנוע אמריקאי מסוגת מלודרמה משנת 1961 בבימויו של דייוויד מילר, עם סוזן הייוורד, ג'ון גאווין וורה מיילס בתפקידים הראשיים.

התסריט מבוסס על הרומן "רחוב אחורי" של פאני הרסט  משנת 1931, לפיו הופקו סרטים ב-1932 וב-1941, העוסק בבעיה של מוות וניאוף אצל זוג שלא יכול לממש את אהבתם כי אחד מהם נשוי.

את הסרט הפיק רוס הנטר שהפיק עוד מלודרמות סוחטות דמעות כמו "חיקוי לחיים" ומאדאם X.

המלחין פרנק סקינר שילב בפסקול קטעים מיצירות של יוהנס ברהמס – הסימפוניה הרביעית, הסימפוניה השלישית והקונצ'רטו לפסנתר מס' 2.

מעצב האופנה ז'אן לואי  היה מועמד לפרס אוסקר לעיצוב התלבושות הטוב ביותר – צבע.

חלק מהביקורות על הסרט היו בעניין הפרש הגילים בין בני הזוג – היוורד הייתה מבוגרת מגאווין ב-14 שנים.

## תקציר העלילה
ריי סמית (סוזן הייוורד) היא מעצבת אופנה בעיר לינקולן בנברסקה. פול סקסון (ג'ון גאווין) הוא לוחם מרינס שזה עתה השתחרר מהצבא לאחר מלחמת העולם השנייה ו"נתקע" בשדה התעופה של לינקולן בדרכו לשיקגו שם יש למשפחתו רשת גדולה של חנויות כלבו.

ריי מגיעה למלון להציג את תרשימיה ללקוח שמסה במקום זה להטריד אותה מינית. פול נמצא בחדר סמוך, שומע את הוויכוח ומפריד בינה והלקוח. הם יוצאים לשתות ומתפתח רומן אהבה קצר ומהיר. היא רוצה לטוס עם פול לשיקגו אבל אז הוא מגלה לה שיש לו שם אישה. ריי המומה ונוסעת לאחותה ג'ני (וירג'יניה גריי) לשם מתקשר פול שהחליט ברגע האחרון לקנות שני כרטיסים ולצרף את ריי אליו. ריי מהססת אבל אחר כך מסכימה ונוסעת ברכבה לשדה התעופה. הרכב נעצר מחוסר דלק והיא מחמיצה את הטיסה ופול המאוכזב טס לבדו.

ג'ני מייעצת לה לעזוב את לינקולן ולעבור לניו יורק, בירת האופנה. ריי מגיעה לעבוד אצל מעצב האופנה דאליאן (רג'ינלד גרדינר) עושה חיל בעבודתה על שהוא ממנה אותה כשותפה ושולח אותה לסניף של החברה ברומא. היא פוגשת שם בידיד הוותיק קורט (צ'ארלס דרייק) שמחזר אחריה ורוצה לשאתה. היא נפגשת במקרה בפול שנמצא שם עם אשתו ליז (ורה מיילס) ושני ילדיו, פול הצעיר וקרולין. בתחילה היא מסרבת לחיזוריו אך הוא מתוודה שאשתו אלכוהוליסטית וחיי המשפחה שלו הם גרועים. היא נענית לו והם מבלים בהסתר ברחובות אחוריים (מכאן שם הסרט).

כאשר עובר פול לפריז עוברת גם ריי והוא קונה לה בית בכפר שם הם מבלים ביחד והיא גם מצטרפת לטיסותיו לציריך וערים נוספות באירופה.

היחסים האלה מתגלים על ידי פול הצעיר שדורש מריי שתפסיק את יחסיה עם אביו.

ריי מארגנת תצוגת אופנה גדולה. בסוף התגוגה עומדת שמלת כלה להימכר כתרומה לבית חולים. ליז נוכחת בתצוגה, קונה את השמלה בעד 10,000 דולר, מביישת את ריי ודורשת בפומבי שתישלח בשמה של ריי לבעלה פול שהוא גם המאהב של ריי.

פורצת שערורייה וריי עומדת להתפטר ולחזור לארצות הברית פול מפציר בה ואומר שהוא יגיש תביעת גירושים מידית.

פול נוסע במכונית בה נוהגת ליז הכועסת והשתוייה. כשהוא מודיע לה שגם בנם יודע על ריי היא מגבירה את המהירות ומתנגשת בעץ. היא נהרגת ופול פצוע קשה ומשותק. הבן מבקר אצלו ופול מבקש ממנו להתקשר לריי והמילים האחרונות לפני שהוא מת הן "אני אוהב אותך".

לבסוף יושבת ריי אבלה בחדרה. הילדים פול וקרולין נכנסים ומבקשים רשות לבקר אותה מדי פעם כי כעת אין להם הורים. היא משיבה בחיוב, מחבקת אותם ומזילה דמעות.

## צוות השחקנים

## קישורים חיצוניים

* נעימת הנושא הראשי של רחוב אחורי, באתר יוטיוב
* רחוב אחורי, באתר TCM
קטגוריה:סרטי 1961
קטגוריה:סרטי אולפני יוניברסל
קטגוריה:סרטי דרמה אמריקאיים
קטגוריה:סרטי דרמה רומנטית אמריקאיים
קטגוריה:סרטי דרמה רומנטית
קטגוריה:סרטים אמריקאיים
קטגוריה:סרטים המבוססים על רומנים אמריקאים
קטגוריה:סרטים על אופנה
ז'וז'י באלה

**ז'וז'י באלה** (במקור ז'וז'אנה אדל באלה, בהונגרית: **Balla Zsuzsi**; בודפשט, 5 ביוני 1907 – 1964) הייתה שחקנית תיאטרון וקולנוע יהודייה-הונגרייה. היא אחייניתו של השחקן והבמאי ינה איוואנפי.

## ביוגרפיה
ז'וז'י באלה נולדה במשפחה יהודית כבתם של הסופר מיקלוש באלה (1874–1912) ושל אדל מאלר (1886–1935). היא איבדה את אביה בגיל צעיר (בת 5). אמה נישאה שנית למלחין וסופר גזה חורין בשנת 1918 שהפך מאז לאביה המאמץ. היא החלה את דרכה כשחקנית ילדה וכיכבה בכמה סרטים אילמים. בסיום לימודיה בתיכון בבודפשט הפכה לתלמידת בית הספר לדרמה של השחקנית היהודייה רוז'י פוראי. בשנת 1926 הצטרפה ללהקת תיאטרון מרכז העיר של ארתור בארדוש, שם הופיעה לראשונה על הבמה בהצגה "קן צרעות". היא שיחקה בתיאטרון "במת כיכר בתלן" ב-1930, ומשנת 1933 הופיעה בתיאטרון "במה חדשה" ושוב ב"תיאטרון מרכז העיר". לעיתים קרובות הופיעה גם ברדיו ההונגרי.

## חיים אישיים
בעלה היה במאי התיאטרון, פאל ראקושי, בנו של הסופר ויקטור ראקושי, פוליטיקאי ושל ינקה רצאי, שאיתו התחתנה ב-2 ביולי 1928 בבודפשט. הם התגרשו בשנת 1933.

## פילמוגרפיה
* העלמה יוליה (1919)
* ארץ האגדות (1922) – נערה מוכרת גפרורים
* טריקה (1927, מערכון) – טריקה
* רק נערה אחת יש בעולם (1930)
* הטירה בהשאלה (1937) – כלה ברכבת
* אהבת ספורט (1938) – מיציקה רדוואן

## לקריאה נוספת
* בוזאי: לקסיקון של נשים הונגריות. נערך על ידי מרגיט בוזאי עם הקדמה וחלק היסטורי. בודפשט, 1931
* לקסיקון אמנות הבמה ההונגרי. עורך אלדאר שופפלין. בודפשט, התאחדות השחקנים הלאומית ומכון הפנסיה, 1929.

## קישורים חיצוניים

* ביוגרפיה של ז'וז'י באלה, באתר hangosfilm.hu

## הערות שוליים

קטגוריה:יהודיות הונגריות
קטגוריה:שחקניות תיאטרון יהודיות הונגריות
קטגוריה:שחקני קולנוע וטלוויזיה יהודים הונגרים
קטגוריה:בודפשט: אישים
קטגוריה:יהדות בודפשט
קטגוריה:הונגריות שנולדו ב-1907
קטגוריה:הונגרים שנולדו ב-1907
קטגוריה:נפטרות ב-1964
קטגוריה:הונגרים שנפטרו ב-1964
רוקדים עם כוכבים (ארצות הברית)

**רוקדים עם כוכבים** (באנגלית: **Dancing with the Stars**) היא תוכנית מציאות אמריקאית שעלתה לאוויר בשנת 2005. נכון לשנת 2024, עלו לתוכנית 33 עונות.

פורמט התוכנית מבוסס על התוכנית הבריטית "Strictly Come Dancing" של ה-BBC ומורכב מידוענים המתחרים בתחרות ריקודים סלוניים לצד רקדן מקצועי. לתוכנית קיימת גרסה ישראלית – רוקדים עם כוכבים ששודרה בשנים 2005–2012 במסגרת שידורי הזכיינית "רשת" בערוץ 2, ושוב החל מפברואר 2022 בערוץ קשת 12.

ב-8 באפריל 2022, הוכרזה החל מהעונה ה-31, "רוקדים עם כוכבים" תעבור מ-ABC לדיסני+. במאי 2023 פורסם כי התוכנית תשוב להיות משודרת ברשת ABC. באוקטובר 2024, התוכנית חשפה לראשונה את נתוני הצבעות הקהל לאחר 33 עונות שבהן נשמרו הנתונים בסוד.

## עונות

## פרסים ומועמדויות

## קישורים חיצוניים

* 

## הערות שוליים

ארצות הברית
קטגוריה:תוכניות טלוויזיה באנגלית
קטגוריה:ריקודים סלוניים
קטגוריה:זוכי אמי בפריים טיים: תוכניות: כוריאוגרפיה
קטגוריה:ABC: תוכניות וסדרות
קטגוריה:דיסני+: תוכניות וסדרות
קטגוריה:תוכניות טלוויזיה שעלו לשידור בשנות ה-2000
קטגוריה:תוכניות מציאות אמריקאיות
קטגוריה:יצירות זוכות פרס התקשורת של הליגה ההומו-לסבית נגד השמצה
קטגוריה:תוכניות וסדרות טלוויזיה אמריקאיות מבוססות על פורמט בריטי
קטגוריה:סדרות טלוויזיה אמריקאיות שעלו לשידור בשנת 2005
Rewrite the Stars

"**Rewrite the Stars**" (בעברית: "**לכתוב מחדש את הכוכבים**") הוא שיר שבוצע על ידי זאק אפרון וזנדאיה עבור הסרט "האמן הגדול מכולם" (2017). הוא יצא לאור ב-17 בנובמבר 2017 על ידי חברת התקליטים אטלנטיק רקורדס כסינגל השני מתוך *[[The Greatest Showman (פסקול)|The Greatest Showman: Original Motion Picture Soundtrack]]*. באוסטרליה, "Rewrite the Stars" נשלח לרדיו ב-20 ביולי 2018. השיר עוקב אחר דמותו של אפרון, פיליפ, ודמותה של זנדאיה, אן, ועוסק בכך שהשניים צריכים להיות יחד, על אף השוני ביניהם.

## רקע וכתיבה
על פי כתבה שפורסמה באתר *Sheetmusicdirect.com*, "Rewrite the Stars" בעל קצב מהיר של 125 פעימות בדקה. השיר בעל קצב עקבי, ונכתב בסולם סי מז'ור. לאורך כל השיר, טווח הקול של אפרון משתרע מהצליל הנמוך של E♭3 ועד הצליל הגבוה של B♭4, והטווח הקולי של זנדאיה משתרע מהצליל הנמוך של E♭3 ועד הצליל הגבוה של E♭5.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-655 מיליון השמעות.

## ביקורת
"Rewrite the Stars" זכה לשבחים ביקורתיים רבים ברחבי העולם. סם דמשנאס מ-*GayTimes* כינה את השיר כ"דואט מהמם, בעל רומנטיקה מותאמת לחלוטין", ומייקל אורדונה מלוס אנג'לס טיימס כינה את השיר כ"דואט בולט" וכ"דואט קריוקי". עם זאת, אמילי יושידה מ-*[[Vulture]]* תיארה את השיר כ"כזה המזכיר את ג'ייסון דירולו בשנת 2012".

## פרסים ומועמדויות

## מיקומי שיא

## נתוני מכירות

## היסטוריית יציאות לאור

## גרסה מחודשת

ב-16 בנובמבר 2018, יצא לאור הפסקול המחודש, *[[The Greatest Showman (פסקול)#The Greatest Showman: Reimagined|The Greatest Showman: Reimagined]]*, הכולל גרסת כיסוי ל-"Rewrite the Stars" בביצוע הזמרים האנגלים ג'יימס ארתור ואן-מארי. השניים ביצעו את השיר בעונה ה-15 של תוכנית הטלוויזיה *[[The X Factor (תוכנית טלוויזיה בריטית)|The X Factor]]* ב-1 בדצמבר ובעונה ה-15 של *[[The Voice (ארצות הברית)|The Voice]]* ב-4 בדצמבר. הוא נשלח לרדיו האוסטרלי, והרמיקס הרשמי מאת ויידבויז הופץ ב-14 בדצמבר. "Rewrite the Stars" זכה להצלחה מחודשת וצבר למעלה מ-375 מיליון השמעות בספוטיפיי.

### רשימת השמעה
* **רמיקס**

# "Rewrite the Stars" (Wideboys Hands in the Air remix) – 3:36

### מיקומי שיא

### נתוני מכירות

### היסטוריית יציאות לאור

## קישורים חיצוניים

## הערות שוליים

קטגוריה:שירי 2017
קטגוריה:שירי 2018
קטגוריה:סינגלים מ-2018
קטגוריה:שירי זאק אפרון
קטגוריה:שירי זנדאיה
קטגוריה:שירי ג'יימס ארתור
קטגוריה:שירי אן-מארי
קטגוריה:שירים באנגלית
קטגוריה:שירי נושא: אהבה
קטגוריה:שירים מסרטי קולנוע
קטגוריה:בלדות משנות ה-2010
קטגוריה:בלדות פופ
קטגוריה:סינגלים שהגיעו למקום הראשון בסינגפור
קטגוריה:סינגלים בהוצאת אטלנטיק רקורדס
דיוויין רנש

**דיוויין פביאן יאירו רנש** (בהולנדית: **Devyne Fabian Jairo Rensch**; נולד ב-18 בינואר 2003 בלייליסטאד שבהולנד) הוא כדורגלן הולנדי המשחק בעמדת המגן בקבוצת רומא מליגת העל האיטלקית ובנבחרת הולנד.

## קריירת מועדונים
רנש גדל במחלקת הנוער של VV יוניקום, ובשנת 2016 עבר אל מחלקת הנוער של אייאקס מליגת העל ההולנדית. ב-28 בנובמבר 2020 ערך רנש את הופעת הבכורה שלו בקבוצה הבוגרת של המועדון, בניצחון 5-0 על אמן במסגרת המחזור העשירי בליגה לעונת . ב-31 במרץ 2021 הבקיע את שער הבכורה שלו במועדון, בניצחון 5-0 על דן האג במסגרת המחזור ה-27 בליגה. בסך הכל ערך רנסך 18 הופעות ליגה בעונתו הראשונה הקבוצה הבוגרת של המועדון, והבקיע שלושה שערים. אייאקס זכתה בעונה זו באליפות הולנד ובגביע ההולנדי.

ב-23 בינואר 2025 חתם רנש ברומא.

## קריירה בין-לאומית
רנש היה חלק מסגל נבחרת הולנד עד גיל 21 בטורניר אליפות אירופה עד גיל 21 בשנת , וערך הופעה אחת בטורניר.

ב-7 בספטמבר 2021 ערך את הופעת הבכורה שלו בנבחרת הולנד, בניצחון 6-1 על נבחרת טורקיה במסגרת מוקדמות מונדיאל 2022.

## תארים
;אייאקס
* אליפות הולנד (2): 2020/2021, 2021/2022
* הגביע ההולנדי (1): 2020/2021

;נבחרת הולנד עד גיל 17
* אליפות אירופה עד גיל 17 (1): 2019

## קישורים חיצוניים

קטגוריה:כדורגלנים הולנדים
קטגוריה:מגני כדורגל הולנדים
קטגוריה:כדורגלני אייאקס
קטגוריה:כדורגלני רומא
קטגוריה:ספורטאים הולנדים באיטליה
קטגוריה:כדורגלני נבחרת הולנד
קטגוריה:הולנדים שנולדו ב-2003